Italian Job από το Talking Breads
Η συνταγή είναι προδημοσίευση από το νέο βιβλίο του Γαστρονόμου: Βurger στο σπίτι – Ώρα για BBQ, που κυκλοφορεί την Κυριακή 22/5 με την Καθημερινή.
4 σπιτικά ψωμάκια μπριός , 4 λεπτές φέτες προσούτο, καλά «ψημένο» στο τηγάνι  σε δυνατή φωτιά ή στην καυτή σχάρα όπου θα ψήσουμε τα μπιφτέκια , 4 μεγάλες στρογγυλές φέτες ντομάτας, πάχους 0,5 εκ. , 60 γρ. τρυφερά φύλλα ρόκας , 120 γρ. τριμμένη μοτσαρέλα , 40 γρ. τριμμένη παρμεζάνα λίγο ελαιόλαδο , 80 γρ. φύλλα πλατύφυλλου βασιλικού , 40 γρ. κουκουνάρι, καλά καβουρδισμένο σε τηγάνι για 1-2 λεπτά, χωρίς λιπαρή ουσία, 1 σκελίδα σκόρδο, λιωμένη , 20 γρ. τριμμένο πεκορίνο , 30 γρ. τριμμένη παρμεζάνα , 1 κουτ. σούπας χυμός λεμονιού , 120 ml ελαιόλαδο , αλάτι, φρεσκοτριμμένο πιπέρι, 600 γρ. μοσχαρίσιος κιμάς από σπάλα και στήθος σε αναλογία 50/50, περασμένος μόνο μία φορά από τη μηχανή , 1 κουτ. γλυκού αλάτι , 1/4 κουτ. γλυκού φρεσκοτριμμένο πιπέρι , 50 ml λάδι
Σε μια κατσαρόλα με νερό που κοχλάζει, ζεματίζουμε τα φύλλα βασιλικού για 3-4 δευτερόλεπτα και τα μεταφέρουμε αμέσως με τρυπητή κουτάλα σε μπολ γεμάτο με κρύο νερό και παγάκια. Τα αφήνουμε για 1 λεπτό και τα βγάζουμε με τρυπητή κουτάλα σε απορροφητικό χαρτί. Τα στεγνώνουμε καλά και τα ρίχνουμε στον κάδο του πολυκόφτη. Προσθέτουμε όλα τα υπόλοιπα υλικά εκτός από τα τυριά και τα χτυπάμε μέχρι να πολτοποιηθούν. Προσθέτουμε τα τυριά και ανακατεύουμε.Ζυμώνουμε ελαφρά τον κιμά με το αλατοπίπερο και το λάδι και πλάθουμε 4 μπιφτέκια.Ζεσταίνουμε ένα αντικολλητικό τηγάνι σε δυνατή φωτιά. Βγάζουμε τα μπέργκερ από το ψυγείο και όπως είναι κρύα τα ψήνουμε για 4-5 λεπτά από κάθε πλευρά.Μόλις τα γυρίσουμε, απλώνουμε στην ψημένη πλευρά, μοιράζοντας ισόποσα, τα τυριά.Σε ψησταριά γκαζιού ή στα κάρβουνα τα ψήνουμε σε μέτρια προς δυνατή φωτιά για 4 - 5 λεπτά από κάθε πλευρά. Σε κάθε περίπτωση προτιμάμε να τα ψήσουμε πάνω στην πλάκα ψησίματος και όχι στη σχάρα όπου μπορεί να μας διαλυθούν.Κόβουμε τα ψωμάκια και απλώνουμε στην κομμένη πλευρά το πέστο βασιλικού. Βάζουμε στο κάτω μέρος τη ρόκα, ραντίζουμε με λίγο λάδι, από πάνω την ντομάτα, στη συνέχεια το μπιφτέκι με τα τυριά και τέλος το προσούτο. Καλύπτουμε με τα πάνω ψωμάκια και σερβίρουμε το Italian Job μπέργκερ.
Μοσχαρίσιος κιμάς,Χόρτα , Μυρωδικά,BBQ